Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: rendelkezése, valamint a közoktatási törvény végrehajtásáról szóló 20/1997. (II. 13.) Korm. rendelet 13. § (1) bekezdése
Paragraph Index: 310

(2) bekezdésének b) pontja alapján a határozat nem változtatható és nem semmisíthető meg, ha a határozat megváltoztatása vagy megsemmisítése jóhiszeműen szerzett és gyakorolt jogokat sértene. Tényként állapítható meg, hogy az Alapítványnak nem lehetett tudomása arról, hogy a főjegyző kellő körültekintéssel járt-e el a működés megkezdéséhez szükséges engedély kiadásakor. Ily módon joggal hihette azt, hogy az általa létesített, fenntartott és működtetett iskola 2000/88/II. szám jogszabályszerűen működik. Különösen arra tekintettel, hogy működés megkezdésére kiadott határozat és a megsemmisítő határozat között több hónap telt el, amely idő alatt az iskolában megkezdődött a tanítás. Az iskolába beiratkozott tanulók és szüleik pedig nem kötelezhetők arra, hogy a működési engedéllyel rendelkező iskolánál a jelentkezés és beiratkozás előtt előzetesen mérlegeljék az államigazgatási eljárás jogszerűségét. A megsemmisítő határozat ezért a fenntartónak és a beiratkozott gyermekeknek, valamint szüleiknek jóhiszeműen szerzett és gyakorolt jogait sértette. A közoktatásról szóló törvény — a tanulók érdekében — tiltja a fenntartó részére az iskola átszervezését, megszüntetését szorgalmi időben. A közoktatásról szóló törvény 102. §-a (9) bekezdésének a) pontja szerint a fenntartó tanítási évben iskolát nem indíthat, nem szüntethet meg, nem szervezhet át. Igaz, hogy ez a rendelkezés a fenntartónak szól, azonban a jogalkotó szándéka az volt, hogy a tanítási évben bekövetkezett változás ne okozzon zavart a szolgáltatást igénybe vevők között. A megsemmisítő határozat ezért ellentétes a közoktatásról szóló törvény előírásaival. A határozat kézhezvételét követően a Szabolcs-Szatmár-Bereg Megyei Közigazgatási Hivatal 1998. december 19-én megállapította a Sóstóhegyi Két Tanítási Nyelvű Iskolának a közoktatási normatívára való jogosultságát 1998. szeptember 1-jétől kezdődően. Az állampolgári jogok országgyűlési biztosának általános helyettese megállapította, hogy a Szabolcs-Szatmár-Bereg Megyei Közigazgatási Hivatal elhúzódó eljárása és az ügy érdemében döntést tartalmazó közigazgatási határozat meghozatalának elmulasztása alkotmányos jogokkal összefüggő visszásságot okozott a jogállamiságból fakadó jogbiztonság alkotmányos elvével összefüggésben, figyelemmel a panaszosok alkotmányos érdekeire is. Megállapította továbbá, hogy a közigazgatási hivatal azzal, hogy megsemmisítette a Szabolcs-Szatmár-Bereg Megyei Közgyűlés főjegyzőjének a Sóstóhegyi Két Tanítási Nyelvű Szakközépiskola működési engedélyének kiadása tárgyában hozott határozatát, közvetlenül veszélyeztette az Alkotmány 16. §-ában rögzített, az ifjúság létbiztonságát, oktatását, nevelését és érdekeinek védelmét deklaráló alkotmányos elv maradéktalan érvényesülését. Tekintettel azonban arra, hogy a Szabolcs-Szatmár-Bereg Megyei Közigazgatási Hivatal eljárása során elkövetett jogszabálysértést az Oktatási Minisztérium helyettes államtitkára, illetve az oktatási miniszter határozataival orvosolta, ezért arra vonatkozóan a biztos ajánlással nem kívánt élni. OBH 7215/1998. Ha a közigazgatási hivatal a jogerős és általa felül nem vizsgált jegyzői határozattal korábban megállapított és engedélyezett tanulói létszám után nem folyósítja az állami normatív támogatást, visszásságot okoz az Alkotmány 2. § (1) bekezdésében deklarált jogállamiságból fakadó jogbiztonság, valamint az Alkotmány 16. §-ában rögzített, az ifjúság létbiztonságát, oktatását, nevelését és érdekeinek védelmét deklaráló alkotmányos elvvel összefüggésben. A Nyíregyháza-Sóstóhegyi Benczúr Gyula Magán Alapfokú Művészetoktatási Intézmény fenntartója és az intézményben tanuló diákok szülei beadványukban azt sérelmezték, hogy az iskola állami normatív támogatás iránti kérelme ügyében a Szabolcs-Szatmár-Bereg Megyei Közigazgatási Hivatal nem a jogszabályoknak megfelelően járt el, így döntésével jogtalanul tagadta meg az intézmény számára fizetendő támogatás folyósítását. Panaszukban előadták azt is, hogy a kifizetés elmaradása a már második tanéve folyó oktatást és az iskola további működését is veszélyezteti. Az állampolgári jogok országgyűlési biztosának általános helyettese a vizsgálat során megállapította, hogy a művészetoktatási intézmény működésének megkezdését Nyíregyháza jegyzője 1997. szeptember 1. napjától 300 fő tanulói létszámmal engedélyezte. A fenntartó 1998. május 22. napján azzal a kérelemmel fordult a jegyzőhöz, hogy az 1998-99-es tanévtől engedélyezze az 1000 fős létszámban való oktatást, valamint azt, hogy 1998 szeptemberétől az intézményben képző- és iparművészeti, szín- és bábművészeti, továbbá táncművészeti szakokon is oktathassanak. A jegyző az új szakok beindítását és a tanulói létszám növelését 1998 szeptemberétől engedélyezte. Az állami normatív támogatást folyósítani illetékes Szabolcs-Szatmár-Bereg Megyei Közigazgatási Hivatal 1998. október 22. napján, felügyeleti jogkörében eljárva, jogszabálysértésre hivatkozással megsemmisítette a jegyző engedélyező határozatait és az ügyben új eljárás lefolytatására adott utasítást. Döntését többek között azzal indokolta, hogy az elsőfokú eljárás során nem vizsgálták megfelelően az iskola működéséhez szükséges eszközök és felszerelések kötelező, minimális megfelelőségét. A hivatal a megismételt eljárás lefolytatásának módjára konkrét útmutatást adott. A fenntartó 1998 novemberében keresettel megtámadta a közigazgatási hivatal határozatát, majd 1998. december 8. napján a hivatalnál ismételten benyújtotta a normatív költségvetési hozzájárulás iránti igényét, tekintettel arra, hogy a jegyző újból engedélyezte az intézmény működését, a megismételt eljárás során újólag kiegészített szakokon is. A közigazgatási hivatal vezetője a kérelmet érdemben nem bírálta el, a közigazgatási eljárást a fenntartó keresetére hivatkozva felfüggesztette. Majd miután a fenntartó a jegyző újbóli engedélyező határozata folytán a keresetétől elállt, felügyeleti jogkörében eljárva ismét megsemmisítette a jegyző engedélyező határozatát. Döntését azzal indokolta, hogy a megismételt eljárásban a hatóság figyelmen kívül hagyta azt a körülményt, hogy a fenntartó keresetet terjesztett elő a hivatal megsemmisítő határozatai ellen, és továbbra sem vizsgálta körültekintően a működés megkezdéséhez szükséges feltételek megfelelőségét. A fenntartó kérelme alapján az oktatási miniszter 1999. január 14. napján határozatával megsemmisítette a közigazgatási hivatal azon határozatát, amellyel felfüggesztette a közigazgatási eljárás folytatását, továbbá amellyel mint felügyeleti szerv ismételten megsemmisítette a jegyző engedélyező határozatát. Egyben kijelölte a Hajdú-Bihar Megyei 2000/88/II. szám Közigazgatási Hivatalt, hogy a normatív költségvetési támogatás iránti igényt bírálja el, illetve igényjogosultság esetén határozza meg a fenntartó részére járó normatív támogatás összegét. A főjegyző tájékoztatása szerint az alapfokú művészetoktatási intézménynek Szabolcs-Szatmár-Bereg megye településein több mint negyven telephelye van. A telephelyek szerint eljárásra illetékes jegyzők működést engedélyező határozatait a közigazgatási hivatal megsemmisítette, és valamennyi esetben új eljárás lefolytatását rendelte el. A fenntartó minden ügyben keresettel élt, majd az újabb engedélyező határozatok kiadása után valamennyi perben elállt a keresettől. Az állampolgári jogok országgyűlési biztosának általános helyettese megállapította, hogy Nyíregyháza Megyei Jogú Város jegyzője nem sértette meg a

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes